VZN č.01/2023 o podmienkach predaja výrobkov a poskytovania služieb na trhových miestach v obci Dunajov


Obec Dunajov

[image: Erb obce Dunajov]

Všeobecne záväzné nariadenie obce Dunajov č. 01/2023
[bookmark: _Hlk123828603] o podmienkach predaja výrobkov a poskytovania služieb na trhových miestach v obci Dunajov
Obec Dunajov v súlade s ustanoveniami § 4 ods. 3 písm. i) a § 6 zákona SNR č. 369/1990 Zb. o obecnom zriadení v znení neskorších predpisov a ustanovením § 3 ods. 8, § 7 ods. 1 a § 8 písm. f) zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vydáva toto Všeobecne záväzné nariadenie obce Dunajov o podmienkach predaja výrobkov a poskytovania služieb na trhových miestach v obci Dunajov (ďalej len „VZN“).



	Návrh VZN  vyvesený dňa
	20.1.2023

	Podávanie pripomienok do 
	2.2.2023

	Predložene na schválenie obecnému zastupiteľstvu dňa 
	
8.2.2023







Článok 1 Vymedzenie pojmov
Týmto VZN sa upravujú podmienky predaja výrobkov a poskytovania služieb na trhových miestach na území obce Dunajov.

Článok 2 Vymedzenie pojmov
1. Pre účely tohto VZN sa rozumie

· trhovým miestom - trhovisko, tržnica, stánok s trvalým stanovišťom, verejné priestranstvo určené na príležitostný trh alebo na ambulantný predaj,
· trhoviskom - nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služieb,
· tržnicou - kryté zariadenie trvale účelovo určené na predaj výrobkov a poskytovanie služieb v prevádzkarňach a na prenosných predajných zariadeniach,
· príležitostným trhom - predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a predaj
[bookmark: page2]vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,
· ambulantným predajom - predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou; za stánok s dočasným stanovišťom a za prenosné predajné zariadenie sa nepovažuje predajné zariadenie, na ktorého zriadenie sa vyžaduje stavebné povolenie podľa osobitného predpisu,
· stánkom s trvalým stanovišťom - stánok s celoročnou prevádzkou alebo sezónnou prevádzkou, ktorý je súčasťou trhoviska alebo verejného priestranstva prenajatý predávajúcemu obcou alebo správcom trhoviska na časovo neobmedzené obdobie alebo postavený predávajúcim so súhlasom obce alebo správcu trhoviska.

2. Za trhové miesto sa na účely tohto VZN považuje aj priestranstvo alebo priestor, ktorý nie je prevádzkarňou, ale fyzická osoba alebo právnická osoba, ktorá je jeho vlastníkom, ho prenajme na ambulantný predaj.

3. Predaj výrobkov a poskytovanie služieb na trhových miestach musí vyhovovať všeobecným technickým, hygienickým a prevádzkovým podmienkam podľa osobitných predpisov.



Článok 3
Povolenie na zriadenie trhového miesta a predaj výrobkov a poskytovanie služieb
1. Na zriadenie trhového miesta, predaj výrobkov a poskytovanie služieb vydáva obec povolenie na základe žiadosti predávajúceho (príloha č. 1 a 2 tohto VZN), pričom prihliada na ochranu verejného poriadku, verejný záujem, účelnosť a kultúrnosť predaja.

2. Začiatok predaja je obmedzený úradnými hodinami obecného úradu za účelom riadneho preskúmania potrebných dokladov predajcu. Pre dni pracovného voľna si musí predajca vyžiadať súhlas obce.

Článok 4
Určenie trhových miest a prevádzkového času
1) Na území obce Dunajov sú povolené trhové miesta:
a) príležitostné trhy,
b) ambulantný predaj.

2) Obec Dunajov určuje nasledovné trhové miesta pre príležitostné trhy:
a) predajné trhy v sále Kultúrneho domu v Dunajove.
b) verejné priestranstvo pred budovou Kultúrneho domu v Dunajove

3) Obec Dunajov určuje nasledovné trhové miesta pre ambulantný predaj výrobkov a na poskytovanie služieb:
a) verejné priestranstvo pred budovou kultúrneho domu v Dunajove,

4) Obec Dunajov stanovuje predajné dni a prevádzkový čas na trhových miestach v obci Dunajov:
a) v pondelok až nedeľa v čase od 08:00 hod. do 18:00 hod.,
b) Obec Dunajov môže počas akcií, ktorých je organizátorom alebo spoluorganizátorom tento predajný čas upraviť

5) Správcom trhových miest je obec Dunajov.
[bookmark: page3]
Článok 5
[bookmark: _Hlk123828782]Druh predávaných výrobkov a poskytovaných služieb na príležitostných trhoch
1) Na príležitostných trhoch je povolené predávať
a) potraviny:
· ovocie a zelenina, zemiaky,
· sušené ovocie, orechy, mandle, jadierka a pod. (spracované a balené oprávnenými výrobcami),
· jedlá a nápoje určené na priamu konzumáciu na mieste,
· predaj medu len z vlastnej produkcie v množstve, ktoré zodpovedá obvyklému množstvu v domácnosti konečného spotrebiteľa, predajca musí byť registrovaný na RVPS o čom predloží potvrdenie,
· medovníky,
· medovina, burčiak,
· pečené gaštany a pečené zemiaky,
· varená kukurica,
· pukance,
· balená zmrzlina,
· balené trvanlivé pečivo (perníky, oblátky a pod.),
· cukrová vata, cukrovinky,
· vianočné stromčeky, čečina a výrobky z nich, predávajúci sa musí preukázať dokladom preukazujúcim spôsob nadobudnutia.

b) ostatný tovar:
· vlastné použité textilné, odevné, športové a iné spotrebné výrobky v primeranom množstve občanmi medzi sebou,
· drobné umelecké predmety a drobné remeselné výrobky,
· zberateľské predmety (napr. známky, odznaky a pod.),
· hračky,
· knihy,
· audio a video nosiče ,
· sklo, porcelán a keramika,
· kvety,
· športové potreby,
· textilné a odevné výrobky, obuv
· drobný tovar,
· sviečky, kahance, vence,
· papierenské výrobky,
· kozmetika a drogériový tovar,
· výrobky z dreva a kovov,
· ovocne a okrasne stromy a kríky.

2) Na príležitostných trhoch je povolené poskytovať služby:
· pohostinské a reštauračné služby, rýchle občerstvenie a stravovanie,
· brúsenie nožov, nožníc a nástrojov,
· oprava dáždnikov,
· oprava a čistenie obuvi,
· kľúčová služba,
· čistenie peria,
· brašnárstvo,
· reklamné a propagačné služby.
[bookmark: page4]


Článok 6
Druh predávaných výrobkov a poskytovaných služieb pri ambulantnom predaji
1) Pri ambulantnom predaji je povolené predávať 
a) potraviny:
· ovocie a zelenina, zemiaky,
· sušené ovocie, orechy, mandle, jadierka a pod. (spracované a balené oprávnenými výrobcami),
· jedlá a nápoje určené na priamu konzumáciu na mieste,
· predaj medu len z vlastnej produkcie v množstve, ktoré zodpovedá obvyklému množstvu v domácnosti konečného spotrebiteľa, predajca musí byť registrovaný na RVPS o čom predloží potvrdenie,
· medovníky,
· medovina, burčiak,
· pečené gaštany a pečené zemiaky,
· varená kukurica,
· pukance,
· balená zmrzlina,
· balené trvanlivé pečivo (perníky, oblátky a pod.),
· cukrová vata, cukrovinky,
· vianočné stromčeky, čečina a výrobky z nich, predávajúci sa musí preukázať dokladom preukazujúcim spôsob nadobudnutia,
· potravinárske výrobky v pojazdných predajniach schválených príslušnými orgánmi verejného zdravotníctva,
· mäso a mäsové výrobky, podľa podmienok stanovených orgánom potravinového dozoru,
· mliečne výrobky podľa podmienok stanovených orgánom potravinového dozoru,
· potraviny rastlinného pôvodu (napr. chlieb, pečivo, cestoviny, koreniny, oriešky, ...),
· lesné plodiny, po predložení potvrdenia o súhlase k ich odberu od príslušného vlastníka alebo správcu pozemku,
· čerstvé huby, za podmienky, že predávajúci má platné „Osvedčenie o odbornej spôsobilosti na nákup, predaj a spracúvanie húb“,
· všeobecne známe liečivé rastliny za podmienky, že nebudú označené ako liečivé rastliny, ale iba botanickým názvom rastliny a predávajúci nebude uvádzať, na aké ochorenia sa rastliny môžu použiť,
· sušené ovocie, orechy, semená (balené a označené predajcom a rokom zberu),
· sladkovodné trhové ryby.

b) ostatný tovar:
· vlastné použité textilné, odevné, športové a iné spotrebné výrobky v primeranom množstve občanmi medzi sebou,
· drobné umelecké predmety a drobné remeselné výrobky,
· zberateľské predmety (napr. známky, odznaky a pod.),
· knihy a periodickú tlač,
· audio a video nosiče ,
· sklo, porcelán a keramika,
· kvety,
· športové potreby, hračky,
· textilné a odevné výrobky, obuv
· drobný tovar,
· sviečky, kahance, vence,
· papierenské výrobky,
· kozmetika a drogériový tovar,
· výrobky z dreva a kovov,

2) Pri ambulantnom predaji je povolené poskytovať služby:
· pohostinské a reštauračné služby, rýchle občerstvenie a stravovanie,
· brúsenie nožov, nožníc a nástrojov,
· oprava dáždnikov,
· oprava a čistenie obuvi,
· kľúčová služba,
· [bookmark: page5]čistenie peria,
· brašnárstvo,
· reklamné a propagačné služby.

Článok 7
Výška poplatku za trhové miesta
1) Ceny za užívanie verejného priestranstva sú určené vo VZN obce Dunajov k miestnym daniam a miestnemu poplatku za komunálne odpady a drobné stavebné odpady.

2) Poplatok za zverejnenie oznamu miestnym rozhlasom je určený v Smernici o poskytovaní služieb obcou.

Článok 8 Trhový poriadok
1) Trhový alebo ambulantný predaj ako i poskytovanie služieb sa môže vykonávať len na miestach určených v článku 4 ods. 2 a 3 tohto VZN.

2) Predávajúci môže svoju činnosť zahájiť až po vystavení povolenia na predaj a po zaplatení poplatku správcovi trhového miesta.

3) Predávajúci je povinný dodržiavať poriadok, hygienu a čistotu počas predaja výrobkov a poskytovania služieb.



Článok 9 Zákaz predaja
Na trhových miestach je zakázané predávať výrobky uvedené v § 6 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

Článok 10 Oprávnenie na predaj
1) Na trhových miestach môžu na základe povolenia obce predávať výrobky a poskytovať služby:
a) právnické osoby a fyzické osoby oprávnené na podnikanie,
b) fyzické osoby predávajúce rastlinné a živočíšne výrobky z vlastnej pestovateľskej alebo chovateľskej produkcie a lesné plodiny,
c) fyzické osoby predávajúce vlastné použité výrobky v primeranom množstve medzi sebou.

2) Predávajúci na trhovom mieste je povinný pred každým predajom nahlásiť sa na Obecnom úrade Dunajov a zaplatiť poplatok v zmysle VZN obce Dunajov k miestnym daniam a miestnemu poplatku za komunálne odpady a drobné stavebné odpady a poplatok v zmysle Smernice o poskytovaní služieb obcou Dunajov.

3) [bookmark: page6]Ak predávajúci bude na trhovom mieste v Dunajov vykonávať predaj pravidelne (v určitý deň a hodinu ) počas celého roka, túto skutočnosť nahlási na Obecnom úrade (pred prvým predajom a na začiatku každého roka v mesiaci január ). Poplatok za užívanie verejného priestranstva v zmysle VZN Obce Dunajov k miestnym daniam a miestnemu poplatku za komunálne odpady a drobné stavebné odpady môže v takomto prípade uhradiť za celý rok v 1. splátke, polročne v 2. splátkach alebo štvrťročne v 4. splátkach. Poplatok za zverejnenie oznamu miestnym rozhlasom v zmysle Smernice o poskytovaní služieb Obcou Dunajov je predávajúci povinný zaplatiť pred každým predajom.

Článok 11 Povinnosti predávajúceho
1) Predávajúci na trhovom mieste je povinný:
· označiť svoje predajné zariadenie podľa osobitných predpisov ,
· dodržiavať trhový poriadok,
· zreteľne označiť predávané výrobky a poskytované služby cenou,
· umožniť spotrebiteľovi kontrolu správnosti váženia pri predaji váženého tovaru,
· viesť autorizovanú inšpekčnú knihu.

2) Predávajúci je povinný pred predajom na trhovom mieste, ale aj kedykoľvek počas predaja na trhovom mieste na vyzvanie správcu trhového miesta predložiť:
· oprávnenie na podnikanie v danej oblasti,
· doklad o nadobudnutí tovaru,
· preukázať používanie registračnej pokladnice (okrem samostatne hospodáriacich roľníkov),
· zdravotný preukaz, ak to vyžaduje charakter predávaného tovaru,
· rozhodnutie RÚVZ, ktorým je povolený ambulantný predaj potravín, nápojov zo stánkov, z motorových vozidiel, z automatov (§ 13 zákona č. 355/2007 Z. z.)
· potvrdenie RVPS o vykonaní oznámenia o činnosti súvisiacich s uvádzaním potravín do obehu (§ 6 zákona č. 152/1995 Z. z.),
· potvrdenie RVPS o registrácii prevádzkarne pre produkty živočíšneho pôvodu (§ 40 zákona č. 39/2007 Z. z.), pokiaľ sa jedná o priamy predaj malého množstva prvotných produktov živočíšneho pôvodu z vlastnej produkcie.

3) Predávajúci je povinný udržiavať vyhradené miesto v čistote a po skončení predaja ho uviesť do pôvodného stavu.

Článok 12 Dozor a sankcie
1) Dozor nad dodržiavaním tohto VZN vykonávajú:
a) starosta obce,
b) poverení poslanci OZ,
c) príslušné orgány štátnej správy.

2) Orgán dozoru môže zakázať predaj výrobkov a poskytovanie služieb na trhových miestach fyzickej osobe, alebo právnickej osobe, ktorá bez povolenia zriadila trhové miesto, alebo bez povolenia predáva výrobky, alebo poskytuje služby na trhovom mieste.

3) [bookmark: page7]Orgán dozoru môže v prípade porušenia zákonných nariadení uložiť pokutu až do výšky uvedenej v § 12 zákona č. 178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov, ktorá je príjmom obce



Článok 13
Záverečné ustanovenie
1. Všeobecne záväzné nariadenie schválené uznesením obecného zastupiteľstva 
č. 1/2023   dňa    8.2.2023.
2. Všeobecne záväzné nariadenie vyhlásené vyvesením na úradnej tabuli 
od   10.2.2023   do  25.2.2023.
3. Toto všeobecne záväzné nariadenie nadobúda účinnosť dňom  25.2.2023 .




..................................................

       Jaroslav Brodek starosta obce


Žiadosť o vydanie povolenia na predaj výrobkov a poskytovanie služieb na trhovom mieste – a m b u l a n t n ý p r e d a j

V súlade s ustanovením § 3 zákona č. 178/1998 Z. z. v znení neskorších predpisov žiadam o vydanie povolenia na predaj výrobkov a poskytovanie služieb na trhovom mieste:

V obci Dunajov :	Verejné priestranstvo	...................................................................................................

Druh predávaného tovaru alebo poskytovaných

služieb: ............................................................................................................................................................

.................................................................................................................................................................

V dňoch (od – do): ...................................................................................................................................

Čas predaja (od – do): .............................................................................................................................

Typ predajného zariadenia (uviesť aj rozmer predajného zariadenia): ...................................................

..................................................................................................................................................................

Predávajúci:

Obchodné meno / meno a priezvisko: .....................................................................................................

Sídlo / adresa trvalého bydliska : .............................................................................................................


IČO: ............................................

DIČ: ............................................

Daňový kód ERP: ....................................................

Telefón: .......................................

Súhlas dotknutej osoby so spracovaním osobných údajov :

Týmto  udeľujem  súhlas  so  spracovaním  mojich  osobných  údajov  poskytnutých  podľa  zákona

č. 122/2013 Z. z. o ochrane osobných údajov a o zmene a doplnení niektorých zákonov, ktoré sú

uvedené v tejto žiadosti až do vydania príslušného povolenia na predaj výrobkov a poskytovania

služieb na trhovom mieste. Zároveň beriem na vedomie, že práva dotknutej osoby sú upravené

v zmysle zákona č. 122/2013 Z. z.


Dátum: ...........................................	..........................................................

pečiatka a podpis žiadateľa


· žiadosti je potrebné priložiť:

· Živnostenský list (fyzická osoba), výpis z obchodného registra (právnická osoba) alebo iné oprávnenie na podnikanie podľa osobitných predpisov
· Fotokópiu strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice („ERP“) predávajúceho, na ktorej je zaznamenané pridelenie daňového kódu ERP, alebo čestné vyhlásenie s uvedením ustanovení osobitného predpisu, že predajca nie je povinný na predaj výrobkov a poskytovanie služieb používať ERP
· Rozhodnutie Regionálneho úradu verejného zdravotníctva pri predaji potravinárskych výrobkov



ČESTNÉ VYHLÁSENIE

k žiadosti o vydanie povolenia na predaj výrobkov a poskytovanie služieb na trhovom mieste v obci Dunajov



Podpísaný /–á/ (meno

a priezvisko) : ......................................................................................... ,

adresa trvalého

bydliska : ..........................................................................................................,

dátum

narodenia : .......................................................................................................................

týmto čestne vyhlasujem, že pri predaji výrobkov a poskytovaní služieb nie som povinný používať elektronickú registračnú pokladnicu v súlade so zákonom č. 289/2008 Z. z. o používaní elektronickej registračnej pokladnice a o zmene a doplnení zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, podľa jeho nasledovných ustanovení:

· ust. § 1 ods. 2 – nie som podnikateľom podľa § 2 ods. 2 Obchodného zákonníka,

· ust. § 2 písm. j) – nejde o službu uvedenú v Prílohe č. 1,

· ust. § 3 ods. 2 písm. a) – povinnosť evidovať tržbu sa nevzťahuje na predaj tovaru

uvedeného v Prílohe č. 2,

* ust. § 3 ods. 2 písm. b) – povinnosť evidovať tržbu sa nevzťahuje na poskytované služby uvedené v Prílohe č. 2.






Dátum: ..................................	Vlastnoručný podpis: .........................................................








* nehodiace sa škrtnite



Príloha č. 1 - SLUŽBY, NA KTORÉ SA VZŤAHUJE POVINNOSŤ EVIDENCIE TRŽIEB

V ELEKTRONICKEJ REGISTRAČNEJ POKLADNICI
	45.20
	Oprava a údržba motorových vozidiel, a to len pri oprave a údržbe osobných motorových vozidiel okrem inštalovania dielov a príslušenstiev, ktoré nie sú súčasťou výrobného procesu

	49.39
	Ostatná osobná pozemná doprava i. n., a to len pri prevádzke lanoviek, pozemných lanoviek, lyžiarskych vlekov, ak nie sú súčasťou mestských, prímestských alebo veľkomestských prepravných systémov

	52.21
	Vedľajšie činnosti v pozemnej doprave, a to len pri prevádzke parkovacích priestorov

	56.10.1
	Jedálne

	56.10.9
	Ostatné účelové stravovanie

	56.21
	Dodávka jedál

	56.29
	Ostatné jedálenské služby

	56.30
	Služby pohostinstiev

	74.20
	Fotografické činnosti

	77.11
	Prenájom a lízing automobilov a ľahkých motorových vozidiel okrem prenájmu podľa zmluvy o kúpe prenajatej veci

	77.21
	Prenájom a lízing rekreačných a športových potrieb okrem prenájmu podľa zmluvy o kúpe prenajatej veci

	77.22
	Prenájom videopások a diskov okrem prenájmu podľa zmluvy o kúpe prenajatej veci

	77.29
	Prenájom a lízing ostatných osobných potrieb a potrieb pre domácnosť okrem prenájmu podľa zmluvy o kúpe prenajatej veci

	93.11
	Prevádzka športových zariadení, a to len pri prevádzke krytých a nekrytých kúpalísk

	93.13
	Fitnescentrá

	93.21
	Činnosti lunaparkov a zábavných parkov

	96.01
	Pranie a chemické čistenie textilných a kožušinových výrobkov okrem požičiavania bielizne, pracovných odevov, vecí súvisiacich s práčovňou, dodávky plienok a poskytovania pracích a čistiacich služieb u zákazníka

	96.02
	Kadernícke a kozmetické služby

	96.04
	Služby týkajúce sa telesnej pohody

	96.09
	Ostatné osobné služby, a to len pri strihaní psov.".



Príloha č. 2 - POVINNOSŤ EVIDOVAŤ TRŽBU SA NEVZŤAHUJE NA
a) predaj

1. cenín, cestovných lístkov mestskej hromadnej dopravy, telefónnych kariet, dennej tlače a periodickej tlače,

2. mincí z drahých kovov, pamätných bankoviek, pamätných mincí, zberateľských mincí, hárkov bankoviek a súborov obehových mincí, ako aj bankoviek a mincí, ktoré boli stiahnuté z peňažného obehu a stratili status zákonného platidla po uplynutí obdobia určeného na ich výmenu, v Národnej banke Slovenska, v bankách, v pobočkách zahraničných bánk a na numizmatických burzách,

3. poštových cenín na filatelistických burzách,

4. tovaru prostredníctvom predajných automatov,

5. tovaru na dobierku,

6. doplnkového tovaru súvisiaceho s poskytovaním poštových služieb,

7. tovaru súvisiaceho s poskytovaním doplnkových služieb vo vozidlách železničnej dopravy a autobusovej dopravy, v leteckej doprave a vodnej doprave,
8. tovaru občanmi s ťažkým zdravotným postihnutím,

9. živých zvierat okrem akváriových rybičiek, exotického vtáctva, exotických zvierat, hadov, škrečkov, morčiat a iných hlodavcov,

10. tovaru predávaného vo vysokohorských zariadeniach, ktoré sú bez napojenia na cestnú sieť a verejnú rozvodnú sieť elektrickej energie,
11. tovaru vyrobeného v rámci praktického vyučovania žiakov,

b) služby poskytované

1. občanmi s ťažkým zdravotným postihnutím,

2. vo vysokohorských zariadeniach, ktoré sú bez napojenia na cestnú sieť a verejnú rozvodnú sieť elektrickej energie,

3. v rámci praktického vyučovania žiakov,

4. prostredníctvom predajných automatov.



Č. j. :

V Dunajov, dňa

Povolenie na predaj výrobkov a poskytovanie služieb na trhovom mieste – a m b u l a n t n ý p r e d a j

Obec Dunajov, ako príslušný správny orgán podľa §4 ods.3pís.d) a i) zákona č.369/1990 Zb. o obecnom zriadení v znení neskorších predpisov, na základe žiadosti zo dňa .........................

o vydanie povolenia na predaj výrobkov a poskytovanie služieb na trhovom mieste – ambulantný predaj

r o z h o d l a	t a k t o :

podľa §3 ods.3 zákona č.178/1998 Z. z. o podmienkach predaja výrobkov a poskytovanie služieb na trhových miestach v znení neskorších predpisov

p o v o ľ u j e

Obchodné meno / meno a priezvisko: .........................................................................................

Sídlo / adresa trvalého bydliska : .................................................................................................

IČO: ............................................

DIČ: ............................................

Predaj výrobkov a poskytovanie služieb: 
....................................................................................................................................................................................................................................................................................................................................
na trhovom mieste: verejné priestranstvo ........................................................................ v Dunajove
s veľkosťou plochy ..................... m2.

Čas predaja: deň .............................., hod. ....................................

Povolenie platí:  od ....................................... do ....................................................

Žiadateľ doložil nasledovné doklady :

1) Osvedčenie o živnostenskom oprávnení

2) Rozhodnutie RÚVZ pri predaji potravinárskych výrobkov

3) fotokópia strany označenej ako záznamy daňového úradu z knihy elektronickej registračnej pokladnice


..................................................

      Jaroslav Brodek starostka obce

Povolenie sa doručí :

 •	účastníkom konania:	1x	...........................................................................................

1x	do spisu Obec Dunajov

· o vydaní tohto povolenia obec elektronickou poštou bezodkladne informuje Finančné riaditeľstvo SR v zmysle §3 ods.1 zákona č.178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov.

